SNNP ยันกลุ่ม “ไกรพิสิทธิ์กุล” โอน 65 ล้านหุ้นในครอบครัว ไม่กระทบธุรกิจ
SNNP ยัน “Concord I. Capital Limited” ซึ่งถือหุ้นโดยกลุ่ม "ไกรพิสิทธิ์กุล" โอน 65 ล้านหุ้นให้บุตร 2 คน ไม่มีผลกระทบต่อการบริหารงาน และโครงสร้างการจัดการของบริษัท
SNNP ยัน “Concord I. Capital Limited” ซึ่งถือหุ้นโดยกลุ่ม "ไกรพิสิทธิ์กุล" โอน 65 ล้านหุ้นให้บุตร 2 คน ไม่กระทบธุรกิจ
19 ก.ย. 2565

นายวิวรรธน์ ไกรพิสิทธิ์กุล ประธานเจ้าหน้าที่บริหาร บริษัท ศรีนานาพร มาร์เก็ตติ้ง จำกัด (มหาชน) หรือ SNNP เปิดเผยถึงกรณี Concord I. Capital Limited. ซึ่งถือหุ้นโดยครอบครัว “ไกรพิสิทธิ์กุล” ได้โอนหุ้นจำนวน 65 ล้านหุ้นให้กับบุตร 2 คน เป็นการโอนหุ้นให้กับครอบครัว
โดยภายหลังการโอนหุ้นดังกล่าว ทำให้ Concord I. Capital Limited. คงเหลือสัดส่วนการถือหุ้นใน บมจ.ศรีนานาพร มาร์เก็ตติ้ง ที่ 13.85%
ทั้งนี้ การเปลี่ยนแปลงหุ้นดังกล่าวข้างต้น ไม่มีผลกระทบต่อการบริหารงาน และโครงสร้างการจัดการของบริษัทฯ แต่อย่างใด